[pic] | KOMISIJA EVROPSKIH SKUPNOSTI |

Bruselj, 23.3.2007

COM(2007) 150 konč.

2005/0042A (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju Sklepa Evropskega parlamenta in Sveta o vzpostavitvi drugega programa ukrepov Skupnosti na področju zdravja (2007–2013)

2005/0042A (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju Sklepa Evropskega parlamenta in Sveta o vzpostavitvi drugega programa ukrepov Skupnosti na področju zdravja (2007–2013) (Besedilo velja za EGP)

1. OZADJE

Datum posredovanja predloga Evropskemu parlamentu in Svetu (dokument COM(2005)115 - 2005/0042 (COD) | 13. april 2005 |

Datum mnenja Odbora regij: Datum mnenja Evropskega ekonomsko-socialnega odbora | 16. februar 2006 14. februar 2006 |

Datum mnenja Evropskega parlamenta, prva obravnava: | 16. marec 2006 |

Datum spremenjenega predloga Komisije (dokument COM(2006)234 - 2005/0042A (COD) | 24. maj 2006 |

Datum političnega dogovora v Svetu | 30. november 2006 |

Datum sprejetja skupnega stališča: | 22. marec 2007 |

2. CILJ PREDLOGA KOMISIJE

Namen programa je prispevati k zaščiti zdravja in varnosti državljanov s posebnimi ukrepi na področju zdravja. Program omogoča EU, da dopolnjuje, podpira in dodaja vrednost politikam držav članic ter z zaščito in spodbujanjem zdravja ter varnosti in izboljšanjem javnega zdravja prispeva k večji solidarnosti in blaginji v EU. Program za obdobje 2007–2013 bo imel tri glavne cilje: izboljšanje zdravstvene varnosti državljanov, spodbujanje zdravja, zbiranje in širjenje informacij ter znanja na področju zdravja.

Za doseganje teh ciljev bo uporabljen splet ukrepov in instrumentov v skladu s prednostnimi nalogami, določenimi v letnih delovnih načrtih.

3. PRIPOMBE NA SKUPNO STALIŠČE

Svet je 30. novembra 2006 soglasno sprejel politični dogovor o osnutku sklepa o vzpostavitvi drugega programa ukrepov Skupnosti na področju zdravja (2007–2013). Podlaga zanj je bil predvsem spremenjeni predlog Komisije z dne 24. maja 2006. Spremenjeni predlog prilagaja področje uporabe in vrste ukrepov programa znatnemu zmanjšanju proračuna za program, ki je rezultat medinstitucionalnega dogovora o finančnem okviru EU (2007–2013), kakor tudi mnenjem Evropskega parlamenta. S tem je program zdravja ločen od programa za varstvo potrošnikov, osredotoča se na neenakosti na področju zdravja, spodbuja zdravo staranje in obravnava vprašanja zdravja otrok in vprašanja, ki se nanašajo na določen spol, kar odraža spremembe Evropskega parlamenta, sprejete na prvi obravnavi marca 2006.

Razprava Sveta o spremenjenem predlogu je bila osredotočena na več posebnih vprašanj v zvezi z vsebino in izvajanjem programa.

Nekatere države članice so izrazile zadržke glede pomembnih vsebinskih vprašanj, kot so na primer dajanje prednosti omejevanju hudih bolezni, delo za izboljšanje odzivnosti EU na nevarnosti za zdravje, na primer podpora za mrežno povezovanje laboratorijev.

Poleg tega si številne države članice želijo več jasnosti v zvezi s finančnimi mehanizmi programa, kot na primer način uporabe nepovratnih sredstev za poslovanje, delovanje Programskega odbora in način ocenjevanja programa.

Zadržki držav članic so bili rešeni z majhnimi spremembami besedila ob istočasnem polnem upoštevanju duha spremenjenega predloga Komisije. Spremembe zajemajo:

– dodano je bilo sklicevanje na hude bolezni v členu 2, ki je bilo odraz skrbi Evropskega parlamenta v zvezi s poudarjanjem omejevanja hudih bolezni kot ključnega cilja programa;

– dodano je bilo besedilo v uvodni izjavi 32 in členu 13, za podrobnejšo opredelitev narave in ciljev ocene, ki jo je treba izvesti;

– v Prilogi 1 je bila spremenjena točka 1.1.1. o varovanju državljanov pred nevarnostmi za zdravje, da se pojasni, da je cilj ukrepa Skupnosti pomagati krepiti sposobnosti držav članic za podporo obstoječim laboratorijem, ki izvajajo delo, pomembno za Skupnost, namesto vzpostavljanja novih mehanizmov Skupnosti;

– v zvezi s finančno ureditvijo je besedilo člena 8 ostalo nespremenjeno, za razlago pa je bila dodano nova uvodna izjava 33, ki pojasnjuje, da mora biti Programski odbor v celoti obveščen;

– v povezavi z nepovratnimi sredstvi za poslovanje nevladnim organizacijam (NVO) sta bili besedili uvodne izjave 26 in člena 4 zaradi upoštevanja pomislekov držav članic glede področja uporabe te določbe rahlo spremenjeni, vendar je cilj predloga Komisije ostal nespremenjen.

V skladu s standardnim pristopom finančnega programiranja za obdobje 2007–2013, ki se uporablja za vse programe Skupnosti, je Svet prerazporedil člene programa.

Ker postopek soodločanja še poteka, ne bo mogoče uporabiti nove pravne podlage iz leta 2007; zato je treba zagotoviti, da se bo za financiranje ukrepov na področju zdravja v letu 2007 uporabljala obstoječa pravna podlaga (1786/2002/ES). Zato je treba leta 2007 uporabiti isto proračunsko vrstico za odhodke iz poslovanja kot leta 2006, izveden pa je bil notranji prenos, ki bo omogočil uporabo proračuna, dodeljenega za program javnega zdravja v letu 2007. Zagotovljeno bo, da bo besedilo nove pravne podlage ustrezno prilagojeno, in sicer glede datuma izvajanja, trajanja, skupnega proračuna novega programa[1] ter z vključitvijo potrebnih prehodnih ukrepov.

Skupno stališče Sveta je bilo soglasno sprejeto 22.3.2007.

4. SKLEPNA UGOTOVITEV

Komisija meni, da je skupno stališče v skladu s cilji in pristopom njenega spremenjenega predloga. Komisija bo podprla medinstitucionalna prizadevanja za dosego dogovora v drugi obravnavi.

[1]321,5 milijonov EUR v trenutnih cenah.